১৯ বছর বয়সী এমবাপ্পের মতো টুর্নামেন্টটা দুর্দান্ত কেটেছে আঁতোয়া গ্রিজমানেরও। ফাইনালে দু’জনেই করেছেন গোল। টুর্নামেন্টে দু’জনেরই গোল চারটি করে। ইতিহাস গড়ার পর যেন বিশ্বাসই হচ্ছিল না গ্রিজমানের। ট্রফিটা উঁচিয়ে ধরতে তর সইছিল না তার, ‘জানি না আমি কোথায়! আমি দারুণ খুশি। ম্যাচটা খুব কঠিন ছিল, ক্রোয়েশিয়া দারুণ খেলেছে। ...শিরোপা তুলে ধরতে এবং ফ্রান্সে এটা ফিরিয়ে নিতে আমরা আর অপেক্ষা করতে পারছি না।’